Title: A3.10. (tasca). Simulador Forces i Moviment
Course: Física i Química 4t ESO 1r T

En aquesta tasca us proposem simular unes situacions amb un simulador.

Aquest simulador Phet de la Universitat de Colorado mostra quatre seccions: Força neta, moviment, fregament i acceleració.

Per accedir prem: Forces i Moviment.

i feu les següents tasques:

TASCA 3.10.1. FORÇA NETA.

En aquesta tasca us proposem simular la força neta.

Marquem a la part superior dreta de la pantalla les caselles de suma de forces, valors i velocitat.

Feu:

- a) Tria diferents jugadors de color blau i vermell. Quina és la força resultant? Posa una “impressió de pantalla” i pega-la a l'arxiu.
- b) Cap on es mou l’objecte? Per què?
- c) La força és una magnitud escalar o vectorial?
- d) Què passa si els jugadors blaus i vermells fan la mateixa força?

En la tramesa: Adjunteu l'arxiu perquè pugui ser corregit. Es recomana en format pdf.
TASCA 3.10.2. MOVIMENT.

En aquesta tasca us proposem simular el moviment.

Tornem a assenyalar totes les caselles de la part superior dreta de la pantalla.

Feu:

- a) Primer provem amb una massa de 50 kg. Apliquem una força de 100 N amb la barra de sota. Per què la velocitat augmenta progressivament?
- b) Hi ha acceleració? Sabries calcular quina acceleració té l’objecte de 50 kg de massa quan hi apliquem una força de 100 N?
- c) Prova a posar més pes. Pots “arrossegar” els objectes i posar-los dalt del patí, què observes quan augmenta la massa de l’objecte? Per què?
- d) Com calcularies la massa del “regal”?

En la tramesa: Adjunteu l'arxiu perquè pugui ser corregit. Es recomana en format pdf.
TASCA 3.10.3. FREGAMENT.

En aquesta tasca us proposem simular amb el fregament.

Tornem a assenyalar totes les caselles de la part superior dreta de la pantalla. Al quadre de dalt es pot triar el nivell de fregament que volem (None, medium, Lots...)

Feu:

- a) Primer provem sense fregament. Selecciona la massa de 50 kg. Què ocorre quan apliquem una força de 100 N? Posa una “impressió de pantalla”. Quan no hi ha fregament l’objecte s’atura?
- b) Ara posem fregament al mig de la barra. Si continuem amb la massa de 50 kg. Què ocorre quan apliquem una força de 100 N? Posa una “impressió de pantalla”. L’objecte s’atura si hi ha fregament?
- c) Prova a posar més objectes, per tal que tingui més massa. Què passa quan posem més massa? S’ha d’aplicar més força per tenir la mateixa acceleració?
- d) Finalment prova amb molta fricció (selecciona “Lots” a la barra de friction). Què passa quan tenim molta força de fregament?
- e) A la vida real quan ens desplacem o movem un objecte hi ha o no hi ha fregament?
- f) Digues almenys un exemple d’aplicació de la vida real on s’utilitzen superfícies amb molt de fregament i altres casos d’aplicació de superfícies amb molt poc de fregament.

En la tramesa: Adjunteu l'arxiu perquè pugui ser corregit. Es recomana en format pdf.
TASCA 3.10.4. ACCELERACIÓ.

En aquesta tasca us proposem simular l'acceleració.

Tornem a assenyalar totes les caselles de la part superior dreta de la pantalla. Al quadre de dalt es pot triar el nivell de fregament que volem (None, medium, Lots...). Aquesta és molt similar a les finestres anteriors però surt una barra on pots veure com varia l’acceleració (m/s^2).

Feu:

- a) Prova primer amb la massa de 50 kg. Aplica una força de 300 N. Quina acceleració té? Coincideix si la calcules amb la fórmula F= m·a?
- b) Prova amb l’objecte de 200 kg. Aplica la mateixa força que abans? L’acceleració augmenta o disminueix?
- c) Ara varia el fregament. Prova primer sense fregament, amb l’objecte que vulguis. Què ocorre? Posa una “impressió de pantalla”.
- d) Ara prova amb molt de fregament. Què ocorre? Raona la resposta.
- e) En totes aquestes proves en les quals hem utilitzat el simulador s’acompleix la segona llei de Newton?

En la tramesa: Adjunteu l'arxiu perquè pugui ser corregit. Es recomana en format pdf.

Info Aquesta tasca té seguiment de compleció, perquè es mostri l'activitat com completada cal que facis la tramesa.